钦定古今图书集成/明伦汇编/宫闱典/第114卷 > 刘延皓
## 钦定古今图书集成/明伦汇编/宫闱典/第114卷 > 刘延皓

按《五代史唐家人传》：“废帝皇后刘氏，父茂威，应州浑
元人也。弟延皓，少事废帝为牙将。废帝即位，拜宫苑
使、宣徽南院使。清泰二年，为枢密使、天雄军节度使。
延皓为人素谨厚，及贵而改节，以后故用事，受赇掠
人园宅，在邺不恤军士，军士皆怨。捧圣都虞候张令
昭以其屯驻兵逐延皓，延皓走相州。是时，石敬塘已”
反，方用兵，而令昭之乱作，令昭乃闭城，遣其副使边
仁嗣请已为节度使。废帝以令昭为右千牛卫将军，
权知天雄军府事。已而遣范延光讨之，令昭败走邢
州，追至沙河，斩之。屯驻诸军，乱者三千馀人，皆死。有
司请以延皓行军法，废帝以后故，削其官爵而已。